12 umsóknir til stjórastarvið á Landssjúkrahúsinum Umsóknarfreistin til starvið sum sjúkrahússtjóri á Landssjúkrahúsinum og forstjóri fyri Sjúkrahúsverkið er nú farin. Heilsu- og innlendismálaráðið hevur móttikið 12 umsóknir og er talan um bæði kvinnur og menn, sum hava søkt. Heilsu- og innlendismálaráðið fer í næstum undir setanartilgongdina. 1. september varð Ronnie Midjord, sjúkrahússtjóri á Suðuroyar Sjúkrahúsi, settur sum virkandi sjúkrahússtjóri og inntil nýggjur stjóri er settur í starv. Meðan Ronnie Midjord røkir starvi sum sjúkrahússtjóri á Landssjúkrahúsinum verður starvið sum sjúkrahússtjóri á Suðuroyar Sjúkrahúsi røkt av øðrum starvsfólki á Suðuroyar Sjúkrahúsi. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg